o
Sudanin armeijan iskut siviilejä kohtaan -
ajavat kymmeniätuhansia pakoon. Kuuluisuudet vaativat väliintuloa.
Brasilialainen jengijohtaja löysi pelastuksen -
vain muutama päivä ennen kuolemaansa -
slummityötä tekevän pastorin ansiosta.
Japanilaiskalastajat menettivät elantonsa tsunamissa.
Kristitty järjestö auttaa heitä takaisin vesille.
Tervetuloa uutisten pariin! Olen Wendy Griffith.
Olen Mark Martin. George Thomas on matkoilla.
Pohjoisen islamistit hyökkäilevät -
Nubavuorten alueella asuvia kristittyjä kohti.
Eräs päättäjä vaati USA:ta puuttumaan väkivaltaisuuksiin.
John Waage toimittaa.
Sudanilaisella Yidan leirillä asuu 25 000 pakolaista.
He ovat paenneet iskuja, -
joilla Omar al-Bashirin joukot terrorisoivat Nubavuorten asukkaita
Tämä pakolainen kertoo jokapäiväisistä pommituksista.
Sitä vain valmistautuu kuolemaan, koska ei voi tehdä mitään, -
kun pommeja sataa taivaalta.
Kongressiedustaja Frank Wolf on puhunut Sudanin tilanteesta.
Hän vieraili Samarialaisen kukkaro -järjestön pakolaisleirillä.
Yhdysvaltoihin palattuaan hän pyysi USA:n hallinnolta apua.
Maailman ja Yhdysvaltain hallinnon pitäisi reagoida.
Nämä ihmiset ovat aivan yhtä arvokkaita kuin kaikki muutkin.
Franklin Grahamin mukaan tilanne voi johtaa sotaan.
Hän ehdotti lentokieltoa alueen ylle -
ja patisteli Obaman hallintoa rauhanneuvottelijaksi.
Jonkun pitäisi ottaa johto rauhanneuvotteluissa.
Obamalla on erinomainen tilaisuus -
tuoda osapuolet yhteen sopimaan rauhasta.
Wolfin mukaan pakolaisia uhkaa vakava nälänhätä.
Hänen mukaansa sotajoukot ovat estäneet -
humanitaarisen avun perillemenon.
Rauhanjärjestössä toimiva Tom Andrews pyysi Yhdysvalloilta apua.
Puolta miljoonaa ihmistä uhkaa nälkiintyminen.
USA:n presidentin ja ulkoministerin -
on henkilökohtaisesti vaadittava al-Bashiria purkamaan esteet.
CBN-kanavan Operaatio Siunaus vieraili kesällä Nubavuorilla.
Bill Horan lähetti alueelle lääkkeitä ja muita tarvikkeita.
Hän koki Khartoumin hallinnon julmuuden.
Oppilaita täynnä olleeseen kouluun tehtiin pommi-isku.
Onneksi pommit eivät osuneet. Ne tekivät maahan ison montun.
Koulun seinään lensi sirpaleita.
Yksi lapsi sai surmansa. Monet loukkaantuivat.
Kuka hyökkää tarkoituksella lapsia kohti?
Bashiria syytetään Darfurin kansan- murhasta. Hän rahoittaa terrorismia
Bashir pitää saada oikeuteen.
Amerikkalaisten verorahoja ei saisi lähettää Bashiria tukeviin maihin.
Nuba-kansaa vainottiin 1990-luvulla.
Silloin tapettiin 500 000 ihmistä.
Ihmisoikeusjärjestöjen mukaan sama ryhmä aikoo jatkaa tuhojaan.
Näyttelijä George Clooney yrittää tehdä Sudanin tilannetta tunnetuksi
Clooney ja hänen isänsä pidätettiin sen jälkeen, -
kun he osoittivat mieltä maan lähetystön edessä Washingtonissa.
Hän oli kuvaamassa dokumenttia eteläsudanilaisten kärsimyksistä.
Hän kertoi kongressille uhrien kokemuksista.
Hän pyrkii päättäjiä painostamaan pohjoisen joukkoja, -
jotta se lopettaisi hirmuteot.
CBN:n haastattelussa Clooney puhui kristillisten järjestöjen roolista.
Kristilliset avustusjärjestöt johtavat työtä.
Uskovat ovat tehneet kovasti töitä tilanteen hyväksi.
Haluan osaltani olla kunnioittamassa heidän työtään, -
koska Sudanin asia on lähellä sydäntäni.
He ovat hyvin omistautuneita.
Clooney tapasi presidentti Obaman ja ulkoministeri Hillary Clintonin.
Video ugandalaissotapäälliköstä Joseph Konysta leviää Internetissä.
Video on kerännyt noin 80 milj. katselukertaa.
Kony kuuluu Herran armeija -terroristijärjestöön, -
joka sieppasi 30 000 lasta 1990- ja 2000-luvulla.
Joidenkin mukaan Kony ei ole enää uhka, sillä hän on paennut maasta.
Toiset kiittävät videota siitä, -
että se tuo esiin lapsisotilaiden ahdingon.
Meillä on yhteys World Visionin asiantuntijaan Jesse Eavesiin.
Video tuo esiin Joseph Konyn rikoksia.
Monet afrikkalaislapset joutuvat sieppausten uhriksi.
Mitä voit kertoa ongelmasta?
Maailmassa on 250 000 lapsisotilasta.
Jokainen tapaus on hyvin surullinen.
Heitä käytetään taisteluissa, -
kantajina ja miinanetsijöinä.
Tyttöjä käytetään seksiorjina.
Millaisia traumoja heillä on?
Joseph Konyn armeija sieppasi lapsia öisin.
Heidät pakotettiin kauheisiin tekoihin -
heidän perheitään ja ystäviään kohtaan.
Heidät pakotettiin tappamaan omia perheenjäseniään, -
jotta heidät saatiin sitoutettua armeijaan.
Konyn armeijassa oli 30 000 lapsisotilasta.
Lasten kärsimä trauma on valtava.
Heidän kuntouttamisensa vaatii paljon työtä.
Kuvat ovat sydäntäsärkeviä.
Miten heitä voidaan auttaa? Selviävätkö he koskaan?
Kyllä he voivat selvitä.
World Visionilla on Ugandassa kuntoutusohjelma.
Keskuksessa on käynyt 1990-luvun puolivälin jälkeen -
14 000 siepattua lasta ja lapsisotilasta.
Keskus tarjoaa henkistä, hengellistä ja fyysistä kuntoutusta
He saavat käydä koulua ja oppia ammatin.
Lasten perhe- ja kyläyhteisöissä järjestetään anteeksiantoseremonia.
Sitä kautta lapset, jotka luulevat, etteivät he voi saada anteeksi, -
saavat kokea Kristuksen rakkauden ja anteeksiannon voiman.
Seremoniassa kaikki annetaan anteeksi.
Kaikki katsovat eteenpäin. Lapset saavat aloittaa tavallisen elämän.
Anteeksiannon voima on hyvin suuri.
Miten kansainvälinen yhteisö voi auttaa lopettamaan ilmiön?
Kaikki voivat auttaa.
Videon on katsonut jo lähes 100 miljoonaa ihmistä.
Toivomme, että tietoisuus muutetaan toiminnaksi.
Toivomme, että miljoonat innostuvat auttamaan kehitysmaita.
Ensinnäkin ihmiset voivat ottaa yhteyttä päättäjiin -
sosiaalisen median kautta tai suoraan puhelimitse.
Jos aihe on vaikuttanut ja koskettanut, -
on helppo ottaa yhteyttä esimerkiksi kansanedustajaan.
Kannattaa pyytää omaa maata toimimaan asian hyväksi.
Ei silti pidä ajatella, että tämä on yksin hallitusten tehtävä.
Kaikki voivat auttaa esimerkiksi tukemalla avustusjärjestöjä.
Järjestöt, kuten World Vision, toimivat aktiivisesti kentällä.
Ei riitä, että napsauttaa Tykkää-painiketta Facebookissa.
On tärkeä tarttua toimeen.
Jesse Eaves, kiitos haastattelusta. World Vision tekee hyvää työtä.
Uutisten Facebook-sivuilla voi osallistua keskusteluun -
lasten kaltoinkohtelua vastaan.
50 ihmisoikeusaktivistia vaatii Pakistania vapauttamaan Asia Bibin.
Hänet on tuomittu kuolemaan jumalanpilkan takia.
Monet järjestöt allekirjoittivat vetoomuksen YK:n kokouksessa.
Heistä yksi oli ranskalainen toimittaja Anne-Isabelle Tollet.
Asia Bibi on syytön. Pakistanin hallinto tietää sen, -
mutta se ei uskalla tehdä mitään kostoiskujen pelossa.
Pakistanin hallinnosta tulee fundamentalistien rikostoveri.
Asia Bibi on ollut vangittuna pian kolme vuotta.
Gary Lane tapasi hänen perheensä. He pyysivät esirukouksia.
Amerikkalaislähetti vaarantaa henkensä Rio de Janeiron slummissa.
Jengijohtaja löysi pelastuksen muutama päivä ennen kuolemaansa.
Ohjelman kotisivuilta voi seurata seurakunnan uutisia maailmalta.
Sivustolla näkyy viikoittain englanninkielinen uutisohjelma.
Ohjelma on saatavana podcastina.
Sivustolla on englanninkielisiä uutisblogeja.
Sivusto seuraa maailmanlaajan seurakunnan uutisia.
Usein kuulee sanottavan, että Jumalan luo on monta tietä.
Kaikki tiet eivät vie vuoren huipulle.
Muissa uskonnoissa korostetaan ihmisen omia suorituksia.
Kristinuskossa ihminen ei etsi Jumalaa. Jeesus on etsinyt meitä.
Hän on tehnyt kaiken valmiiksi, jotta meillä olisi ikuinen elämä.
The Quest for God -DVD-julkaisussa Gordon Robertson opettaa -
Jumalan suunnitelmista ja kristinuskon erityispiirteistä.
Opetus auttaa evankelioinnissa.
Haluan sinun lepäävän siinä tosiasiassa, -
että saat nauttia Jumalan mielisuosiosta.
Englanninkielinen DVD-julkaisu on saatavana nyt.
Gordon Robertsonin esimerkit ovat selkeitä.
Opetus rohkaisee etsimään Jumalaa enemmän.
Mitä enemmän tunnemme Jumalaa, sitä enemmän saamme nauttia rauhasta.
Opetus on auttanut näkemään, miten paljon Jumala rakastaa lapsiaan.
Kaikkien on syytä nähdä se.
Seuraavan jutun on tehnyt Etelän baptistien lähetysjärjestö.
Amerikkalaislähetti palvelee Brasilian faveloissa, slummeissa.
Yli 11 miljoonaa ihmistä elää köyhyyden ja väkivallan keskellä.
Eric Reese tuo valoa yhteen Rio de Janeiron slummiin.
Rakkauteni Rio de Janeiroa kohtaan tulee siitä, kun näen kärsiviä.
He yrittävät vain selviytyä, saada rahat riittämään -
ja saada ruokaa pöytään.
Jokainen ihminen on Jumalan luoma.
Kristus on kuollut ristillä heidänkin puolestaan.
Eric Reese työskentelee täällä.
Hän tuntee työnsä vaarat.
Kirjoitin vaimolleni kirjeessä: -
"Ellen palaa takaisin, ole vahva."
"Kerro tytöille, että isillä on ikävä heitä."
Työ favelassa on kovaa myös brasilialaisille.
Kristityt Brasiliassa aivan kuten muuallakin karttavat tätä työtä.
He eivät mielellään mene iltaisin kadulle julistamaan.
He haluavat pysyä seurakuntiensa lämmössä.
Amerikkalaispariskunta tavoittaa huumekauppiaita, jengiläisiä -
ja prostituoituja.
Ramona Reese uskoo heidän taustastaan olevan hyötyä.
Kaikki, mitä olemme kokeneet, on johdattanut meidät tähän hetkeen.
Ymmärrämme näitä ihmisiä. Hekin tarvitsevat Jeesusta.
He nyt vain sattuvat olemaan laitapuolen kulkijoita.
Reesen perhe saapui Brasiliaan 13 vuotta sitten -
Albanysta, Georgian osavaltiosta.
Vaikein haaste oli voittaa jengipomon luottamus.
Mies suostui tapaamaan meidät.
Jengipomo, joka aluksi halusi tappaa Reesen, -
puhuu hänestä nyt hyvää.
Hän on auttanut köyhyyden kanssa kamppailevaa yhteisöämme.
Hän on julistanut rauhaa, jota niin kipeästi tarvitaan.
Pian haastattelun jälkeen kilpaileva jengi murhasi jengipomon
Sitä ennen tämä oli tullut uskoon.
En suostu palaamaan mukavuusvyöhykkeelleni -
lyhentämään Kristuksen ja Jumalan kättä, -
kun ihmisiä kuolee ja menee helvettiin -
tietämättä, että heidän elämänsä voi muuttua täysin.
Reese tekee yhteistyötä favelassa kasvaneen pastorin kanssa.
Yritin varastaa auton. Takanani olikin poliisiauto.
He avasivat tulen. Yksi luoti osui tähän.
Äiti oli sanonut, -
että vielä viimeisenäkin hetkenä voi tehdä parannuksen.
Siitä alkoi uusi elämä.
Jumalan armo toi hänet kuoleman rajalta.
Ampumisista.
Hänellä on nyt upea perhe ja ihana vaimo.
Vain Jumalan armo pystyy siihen.
Ramona Reese on luonut ystävyyssuhteita naisiin, -
kuten Vivianeen, joka on yksin- huoltaja ja entinen prostituoitu.
Kun ystävyyssuhde on solmittu ja Pyhä Henki saa tehdä työtään, -
ihminen ottaa vastaan Kristuksen ja hän käy kasteella -
ja liittyy seurakuntaan. Se on paras palkinto.
Reeset kohtaavat päivittäisen työn haasteita favelassa.
Vivianen kaltaiset muistuttavat, miksi he tulivat tänne.
Stan Jeter, CBN News
Vuosi sitten meri toi kuolemaa ja tuhoa Japaniin.
Kristityt auttavat merestä elantonsa saaneita palaamaan työhön
CBN-kanavan kotisivut ovat nyt helppokäyttöisemmät.
Sivut ovat selkeät.
Tieto avautuu nopeammin.
Kaikki kiinnostava on yhden napsautuksen päässä.
Kotisivuilta löytyvät helposti Klubi 700 -ohjelman jutut, -
musiikkivieraat, foorumi ja erikoissivut.
Sivustosta voi nauttia jokainen.
Antiikin kreikkalaiset ja mayat sekä aikamme maailmanuskonnot -
ovat etsineet Jumalaa, -
mutta aikojen alusta asti Jumala on etsinyt meitä.
Jeesus on luvannut tulla etsimään meitä.
The Quest for God -DVD-julkaisussa Gordon Robertson kertoo, -
miten voimme kuulla Jumalan äänen ja tuntea Hänen suunnitelmansa.
Jumala haluaa luoda kanssasi henkilökohtaisen suhteen.
Opetuksessa kerrotaan, mikä kristinuskossa on ainutlaatuista.
Ansaitsemattoman armonsa kautta -
Jumala voi tuoda meidät eteensä tahrattomina.
Tilaa englanninkielinen tuote.
Usein kuulee sanottavan, että Jumalan luo on monta tietä.
Kaikki tiet eivät vie vuoren huipulle.
The Quest for God -DVD-julkaisussa Gordon Robertson opettaa -
Jumalan suunnitelmista ja kristinuskon erityispiirteistä.
Englanninkielinen DVD-julkaisu on saatavana nyt.
Vuosi sitten Japania ravisteli maan historian voimakkain järistys.
Maanjäristystä seurasi tuhoisa tsunami.
Operaatio siunaus on auttanut jälleenrakennustyössä.
George Thomas toimittaa.
Kalastajan nauru lämmittää sydäntä.
75-vuotias Kiyoshige Chiba selvisi elämänsä vaikeimmasta vuodesta.
Ajattelitteko koskaan, että ette kestä enää?
Olittehan menettänyt veneenne ja elantonne.
Kyllä. Halusin jo luovuttaa.
Kiyoshige ja kymmenen muuta kalastajaa ovat taas jaloillaan.
Olen yllättynyt. Sain jotakin, mitä en odottanut.
Operaatio siunaus lahjoitti kymmenen kalastusvenettä kylään, -
jonka veneet tsunami rikkoi.
Veneiden ansiosta kalastajat saavat taas harjoittaa elinkeinoaan.
Veneet edustavat tulevaisuudentoivoa.
Toivo anastettiin vuosi sitten, kun maanjäristys ja tsunami -
toivat tuhoa Japanin koillisrannikolle.
Pienet kalastajakylät kärsivät eniten tuhoa.
Pikkukaupunkimme on riippuvainen kalastuksesta.
Tsunami vei mennessään veneistä suurimman osan.
Veneenvalmistajat eivät ole pystyneet vastaamaan kysyntään.
Operaatio siunaus pyysi apua mainelaiselta veneenvalmistajalta.
Veneiden piti olla tietyntyyppisiä. Suunnittelimme veneet heitä varten.
Operaatio siunaus teki kymmenen veneen lisätilauksen.
Se tiesi hyvää Raymondin yritykselle.
Meidän ei tarvinnut irtisanoa työntekijöitämme.
Samalla japanilaiset saivat avun.
Raymond, Operaatio siunaus ja SAP-ohjelmistoyritys, -
joka sponsoroi hanketta, luovuttivat veneet kalastajille.
Ajoitus oli täydellinen, -
sillä Kiyoshige Chiba on ollut kokonaisen vuoden ilman tuloja.
Hänen säästönsä ovat huvenneet.
Veneen avulla pystyn kalastamaan arvokkaita mereneläviä, -
kuten simpukoita ja ostereita.
Mitä veneen nimi tarkoittaa?
Veneen nimi on "Voittava aarre".
Kun kuulin saavani veneen, sain taas intoa kalastamiseen.
Siitä oli suuri apu. Kiitos paljon.
Operaatio siunaus jakoi japanilaisperheille -
yli 100 tonnia hätäaputarvikkeita.
Se on yhä auttamassa jälleenrakennustyössä.
Olipa kyse uusien silmälasien hankkimisesta kadonneiden tilalle -
tai kalastajien auttamisesta, -
David Dargin mukaan Operaatio siunaus tekee pitkäjänteistä työtä.
Se, että olemme täällä vuosi katastrofin jälkeen, -
kertoo pitkäjänteisestä sitoutumisesta.
Operaatio siunaus haluaa palvella ja vaikuttaa.
George Thomas, CBN News, Kesennuma, Japani
Seurakunnan uutisia maailmalta voi lukea kotisivuiltamme -
osoitteessa www.cwnews.org
Usein kuulee sanottavan, että Jumalan luo on monta tietä.
Kaikki tiet eivät vie vuoren huipulle.
Muissa uskonnoissa korostetaan ihmisen omia suorituksia.
Kristinuskossa ihminen ei etsi Jumalaa. Jeesus on etsinyt meitä.
Hän on tehnyt kaiken valmiiksi, jotta meillä olisi ikuinen elämä.
The Quest for God -DVD-julkaisussa Gordon Robertson opettaa -
Jumalan suunnitelmista ja kristinuskon erityispiirteistä.
Opetus auttaa evankelioinnissa.
Haluan sinun lepäävän siinä tosiasiassa, -
että saat nauttia Jumalan mielisuosiosta.
Englanninkielinen DVD-julkaisu on saatavana nyt.
Gordon Robertsonin esimerkit ovat selkeitä.
Opetus rohkaisee etsimään Jumalaa enemmän.
Mitä enemmän tunnemme Jumalaa, sitä enemmän saamme nauttia rauhasta.
Opetus on auttanut näkemään, miten paljon Jumala rakastaa lapsiaan.
Kaikkien on syytä nähdä se.
Christian World News on ikkuna maailmanlaajaan seurakuntaan.
Kertomuksia herätyksestä
Vainosta
Kristittyjen johtajien vaikutuksesta
Seuraa uutisohjelmaamme.
CBN-kanava auttaa veden- puhdistuksessa Intiassa.
Kaivojen kaivaminen on kielletty pohjaveden alhaisen tason takia.
Puhtaasta juomavedestä on pulaa.
CBN-kanava on jakanut tähän mennessä 450 vedenpuhdistuslaitetta
Kyläläiset ovat saaneet oppia hyvästä hygieniasta.
Paikallinen kristillinen TV-kanava julisti rohkaisun sanomaa.
CBN tekee hyvää työtä kaikkialla. - Kalastaja oli niin iloinen.
Hän antoi veneelleen nimeksi "Voittaja".
Kiitos seurasta. Ensi viikkoon! Näkemiin ja siunausta!
Suomennos: Marianne Tenetz